Document ID: /roh_data/filtered/fineweb-2-filterrobots_roh.jsonl.gz/70016

Il concern d'assicuranzas da vita Swiss Life a fatg ils emprims 6 mais da quest onn bunamain ina mesa milliarda francs gudogn. Quai munta in augment dad 1% cumpareglià cun la medema perioda da l'onn passà.
Ed in augment annunzia Swiss Life era tar las entradas ch’il concern ha fatg cun las premias. Quellas èn cun 11 milliardas francs per 2% pli autas che l'emprim semester dal 2014. Ina pulita part da la creschientscha da las premias ha Swiss Life fatg en il martgà indigen, sco il concern scriva.